NETFLIXOVA SERIJA
VODITELJ DRŽAVNE RIZNICE
Buckinghamska palača.
Svakako, gospodine.
Prošle smo zime ukupno ustrijelili 12 000 fazana,
ne uključujući pojedinačni ulov.
Da malo zamutim priču,
Leicesteru sam rekao da pojedinačna imena izvjesi
u sobi za pušače.
To je krasna ideja.
Pogledajte ovu marku.
Koliko je fazana tata ustrijelio prošli vikend?
Treba biti tamnoljubičasta, a gotovo je lila.
106 parova.
Ovaj rat je grozan,
ali nestašica tinte daje nevjerojatne nijanse.
Topli čaj!
Uzmite topli čaj!
Divan topli čaj!
Gospodine.
Zamolili su me da vam predam pismo iz Downing Streeta.
Hvala.
Vidi ti to.
Na pretisku ratne marke nedostaje „S“.
Još jedna rijetkost za kolekciju.
Provjeri straga.
Katkad pokupe mokru tintu s lista ispod.
Što je?
Vaše Veličanstvo, Veličanstvo, Visočanstvo.
-Premijer šalje ovo pismo. -Ne može čekati?
Tiče se njihovih veličanstava, ruskoga cara i carice.
Vlada je spremna poslati brod
koji će Romanove prebaciti ovamo u Englesku.
Premijer to ne želi učiniti bez vaše potpore.
Zbog percepcije javnosti i sličnoga.
Rat.
VAŠE VELIČANSTVO, VLADA JE ZAKLJUČILA
DA CAR TREBA ŽURNO NAPUSTITI RUSIJU
Da odgovorimo potvrdno?
Da ih spasimo?
Pokaži majci.
Njezina je prosudba mnogo bolja od moje.
KUĆA IPATJEVIH, JEKATERINBURG, RUSIJA
Da?
Morate se odmah odjenuti.
Premještaju vas na sigurnije mjesto.
Ponavljam. Premještaju vas na sigurnije mjesto.
To je bratić Đuro.
Znao sam da nas neće iznevjeriti.
Misliš li da će nas spasiti?
Šalje li brod po nas?
Alekseju, dušice. Probudi se.
Djevojke! Odlazimo. Probudite se!
Bratić Đuro nas spašava.
Pripremite se. Moramo ići.
FAZANI, JAREBICE, UKUPNO
Brza fotografija prije odlaska.
Da pokažemo da ste živi i zdravi.
Izvolite.
Nema stolaca. Možete li ih donijeti?
Dva stolca, molim. Brzo!
Lijepi moj.
Djevojke, malo se raširite.
Vi stanite s ove strane.
Dobro.
Spremni smo.
Fotograf će uskoro doći. Neće dugo.
Spremni?
Spreman sam.
Veselio sam se ovome.
S obzirom na to da vaši europski rođaci
i dalje napadaju sovjetsku Rusiju,
Izvršni odbor Urala osudio vas je na smrt.
Što?
Ovo je za radnike.
Živjela revolucija!
Jesam te!
Požuri se!
Nastavite.
Čestitam, gospodo. Sjajan dan.
Hoćemo li?
Tko zna, zna. Živjeli.
-Živjeli. -Živjeli.
UKUPAN BROJ FAZANA: 2252
KUĆA IPATJEVIH
U Moskvi večeras ima prizora nevjerojatne drame.
Prizora uništenja, požara, čak i krvi na ulicama.
Nade u miroljubivu i demokratsku Rusiju su u opasnosti
dok tvrdolinijaši provode puč da bi obnovili komunističku vlast.
Tisuće prosvjednika izašle su na ulice
protiv snaga koje su se proglasile vlašću.
Raste osjećaj da puč propada
dok mnoštvo pozdravlja Borisa Jeljcina.
Prvoga izabranoga predsjednika Rusije i vođe narodnog otpora.
U odlučnom govoru
tvrdolinijašima je rekao da nema povratka u Hladni rat
i da će demokracija prevladati.
Put je sigurno bio fascinantan.
Bio je.
Prvi zapadni vođa koji je posjetio Moskvu nakon puča.
Zanimaju me vaši dojmovi o g. Jeljcinu.
Kad je puč pokrenut, mogao je s pučistima postići kompromis,
pokušati se nagoditi s njima,
ali nikad se nije pokolebao i ljudi ga zbog toga vole.
No nisam siguran u to da sam ga dosad vidio trijeznog.
Ali s njime ste proveli nekoliko dana.
Jesam.
Nije mogao biti stalno pijan.
Mislim da je mogao biti.
Ne samo zato što mislim
da sam možda bio i ja.
No kad se naviknete na lupanje o stol i vulgarnost,
izravan je i drag.
I ispada…
G. Jeljcin je donekle anglofil.
Uistinu?
Navodno je opsjednut time da se sretne sa mnom.
I pozivom u Palaču.
To je lijepo.
-To je sve što imaš reći? -Kasnim, to je sve.
Kamo sada ideš?
Letim u München.
Zatim u Hamburg na dodjelu nagrada moje zaklade.
Zatim na ceremoniju World Wildlife Funda u Brazilu.
Zatim Aljaska, Kanada pa natrag u London.
Uspjeli smo uklopiti
i nekoliko natjecanja u vožnji kočija.
Evo ga.
Zar se nikad ne umoriš?
Samo kad mirno sjedim.
Po tome se razlikujemo.
Da.
Sve više i više.
Dobro.
Idem.
-Vidimo se za tri tjedna. -Da.
Vojvoda od Edinburgha pozvao me
da ga gledam dok se natječe na Cannon Groundu,
što je laka staza,
sve dok okov ne iskoči dok prelaziš jezerce,
što se Njegovu Veličanstvu dogodilo,
a on je, koliko se sjećam, odbio pustiti uzde.
Prije nego što sam poletio zrakom poput ljupke parabole
i sletio na glavu u travu.
Ipak me nagovorio da se bavim vožnjom kočija kao hobijem.
I otad ne odustajem.
Vojvodina nagrada danas je proglašena
vodećim svjetskim programom za postignuća mladeži.
Njezin osnivač i pokrovitelj, princ Filip, boravio je u Njemačkoj.
Zatim je krenuo na brzu turneju u São Paulo, na Aljasku i Novu Scotiu.
Tipično natrpan raspored javnog službenika
koji ni u osmom desetljeću ne pokazuje znakove usporavanja.
Kraljica se priprema za susret s ruskim predsjednikom Jeljcinom
pri prvom mu službenom posjetu Britaniji.
Putovanje najavljuje novu eru snažnih veza i suradnje.
Potpisat će prvu anglo-rusku povelju o prijateljstvu nakon 1766.
Lenjin je sam često govorio:
„Ima desetljeća kad se ništa ne događa
i tjedana kad dogode se desetljeća.“
Premijeru se svidio predsjednik Jeljcin
I želi da mu priredimo ručak u Palači.
Da. Čuo sam to.
Malo sam istraživao g. Jeljcina.
Ispada da je kao mlad čovjek bio regionalni dužnosnik na Uralu.
Prvi tajnik partijskog komiteta u oblasti Sverdlovsk, da budem precizniji.
Sverdlovsk je grad koji se prije zvao Jekaterinburg.
Da?
Ondje se nalazila kuća Ipatjevih.
Nastavite.
Dobro došli u Buckinghamsku palaču.
Pođite za mnom.
Veličanstvo.
Želite znati tajnu o ruskom narodu?
Molim vas.
Duboko u duši i dalje smo monarhisti.
Čak i na vrhuncu Staljinovih čistki, kad bi sovjetski građanin pričao priču…
…ne bi počeo s „jednom davno…“
„u dobra carska vremena…“
Za dobra carska vremena!
Veličanstvo.
Imam zahtjev.
Da dođete u Moskvu u državni posjet.
Da proslavimo propast komunizma i obnovu demokracije.
Laska mi vaš poziv.
Ali o nečemu ste trebali razmisliti prije upućivanja poziva.
O čemu?
Kući Ipatjevih.
Gdje su cara Nikolu i obitelj,
voljene rođake mog djeda kralja Đure V.,
ubili boljševici.
Koliko znam, vi ste osobno naredili rušenje te kuće.
Čin je to velikog nepoštovanja prema povijesti moje obitelji.
Da, rušenje je bilo sramotno
komunističko barbarstvo.
1970-ih bio sam lokalni funkcionar.
Naredba je došla od samoga vrha, od Andropova i Brežnjeva.
Romanovi zaslužuju dostojan pokop.
Veličanstvo, slažem se.
Imate moju riječ da ću učiniti sve da im vratim dostojanstvo.
Dobro.
Onda možemo o posjetu.
G. predsjedniče, lijevo.
To je to. Da. Tri, dva, jedan.
Ne može mi tako držati lekcije.
Gospodin u gornjem redu u sredini, lijevo. Hvala.
Znamo istinu. U ovoj su kući zapečatili smrt Romanovih.
Ne u Kremlju.
Trebala bi paziti što govori.
Ili će i ona završiti s bajunetom u guzici.
Što je rekao?
Da je oduševljen što je ovdje.
Vrlo je ljubazan.
I ovo zovu palačom?
U Sankt Peterburgu imamo veće šekrete.
I hvala.
Veličanstvo.
-Kraljica? -Razgovara s premijerom.
-Recite joj da sam se vratio. -U redu.
Nekoliko sati nakon povratka u Moskvu,
predsjednik Jeljcin naredio je iskopavanje šume blizu kuće Ipatjevih.
Osobno je inzistirao da se pošalje najbolji tim forenzičara.
I, dakako, ubrzo su našli kosti.
Bilo je jasno da se dogodilo stravično ubojstvo
u skladu s povijesnim svjedočanstvima.
Lubanje razbijene kundacima, meci u sljepoočnicama.
Nakon pokolja, čini se da su boljševici
tijela polili kiselinom,
spalili odjeću i zakopali ih u masovnu grobnicu.
Vlasti su sigurne u to
da je riječ o posmrtnim ostacima Romanovih.
Ali zbog oštećenja kiselinom,
postupak provjere autentičnosti zašao je u slijepu ulicu.
Ruski patolozi marljivo slažu fragmente,
grupiraju ih po spolu i uspoređuju sa zubnim kartonima.
No mogućnosti su im ograničene.
Zato su se sada obratili nama.
Preciznije, Njegovu Kraljevskom Veličanstvu, vojvodi od Edinburgha.
Kažu mi da je najbolje identificirati
i potvrditi autentičnost ostataka preko DNK-a.
Ispada da je najbolje,
jedino mjesto na svijetu za sekvencioniranje DNK-a kostiju ovdje.
-U Engleskoj. -Aldermaston. Da.
Navodno, zbog starosti kostiju,
mogu upotrijebiti određeni DNK koji se nasljeđuje preko majke.
Mitohondrijski.
-Znao si to? -Da.
Kako?
Čitam.
Kako god, budući da je tvoja baka s majčine stane,
princeza Viktorija od Hessena,
bila starija sestra carice Aleksandre, pa je careva žena…
Moja prateta. Da.
Ispostavilo se da bi mogao biti nevjerojatno koristan.
To je novost. Kako?
Pomogavši im da dokažu jesu li to posmrtni ostaci Romanovih.
Davanjem uzorka onoga što im treba.
Možeš li biti konkretnija?
Kose? Krvi? Sline?
Nisi li pitala?
Ne.
Zašto ne? Zar te ne zanima?
Zar niti malo?
Da bi dobili moj DNK, uzeli su uzorak moje krvi
i vakuumirali ga u plastičnu vrećicu.
Onda ga moraju izvući?
Da. Pomoću čudnih strojeva. Vidiš? Napravio sam crtež.
Da bi sve izdvojili, rabe ovu centrifugu.
O, da.
Na kraju ti ostaje samo mala količina DNK-a
koju podvrgavaju struji.
Nevjerojatno je što rade.
-Prije 500 g. zvali bi ih alkemičarima. -To jest alkemija.
Ono što je počelo kao moja krv, pretvorilo se u ovu sliku.
Jedinstven uzorak paralelnih vrpci zvanih „uzvojnice“.
Cilj je da ove vrpce usporedimo
s onima Romanovih i…
Evo čuda.
Podudarilo se?
Da, s 98,5 % sigurnosti.
Slučaj se može zaključiti, a Romanovi se mogu dostojno pokopati.
-Zahvaljujući tebi. -Zahvaljujući znanosti.
Ne, tebi.
Ti si bio ključ. Tvoj je DNK riješio misterij.
Dao sam uzorak. Znanost je učinila ostalo.
No moći ćemo saznati mnogo više o tvojoj obitelji u posljednjim danima.
Nije li ti ovo uzbudljivo?
Vidjeti nečiju bit i povijest.
Što? Svedeno na niz banalnih, anonimnih uzvojnica?
Oprosti. Tu nema ničega banalnoga.
Ovo je naša bit. Naš život. Napisan drugim veličanstvenim jezikom.
Kvragu!
Nigele, možeš li stišati?
Oprostite. Malo sam nagluh.
A implikacije za to da, bez obzira na naš izbor,
naš osnovni kôd ostaje isti, tako su…
determinističke?
Duboke.
Navikli smo na traženje genske predispozicije za bolesti.
Što je s ponašanjem?
Našim odlukama?
Imamo li uopće izbora?
Je li išta od toga slučajno?
Da smo uopće ovdje. U ovom trenutku. Razgovaramo o ovome.
Ili je sve predodređeno?
Gdje živite?
To ima nevjerojatan učinak na njega.
Ne samo znanost, već i povezivanje s vlastitom prošlošću.
ANASTAZIJA
Znate kako uvijek neumorno traga,
pokušava shvatiti tko je i što je.
Oduvijek je donekle mješanac.
Otkrivanje ostataka Romanovih
u njemu je, čini se, probudilo fascinaciju svime što je rusko.
Zašto?
Osoba s kojom je u rodu, carica,
rođena je kao Alex od Hessena i bila je Njemica, a ne Ruskinja.
Njemačka kao bijela kobasica.
Nemoj to reći Filipu.
Jer sad kad je potvrđeno da idemo u Rusiju,
čita knjigu za knjigom.
Stvarno?
Da, povezuje se s pravoslavnim korijenima.
Pomogao nam Bog.
Ja sam za. Lijepo je što je opet nečim zaokupljen.
U zadnje vrijeme čini se kao da se udaljavamo,
ali ovo rusko putovanje zajednička je pustolovina.
Zajednička strast.
Ovih dana imamo malo zajedničkih interesa.
Što je čistač prozora vidio u Kremlju?
Ništa. To je problem kod željeznih zavjesa.
Dobar.
RUSKA PRAVOSLAVNA CRKVA, SUVREMENA POVIJEST
Drago mi je.
G. predsjedniče,
danas sam ovdje
kao prvi britanski monarh koji je ikad zakoračio u Moskvu.
Vi ste prvi demokratski izabrani vođa u povijesti Rusije.
Djelomično zahvaljujući obiteljskim vezama,
naše su zemlje uvijek bile čvrsto povezane.
No posljednjih godina,
taj je bliski savez olabavio.
Tople rodbinske veze zamrznule su se
u zimi što trajala je desetljećima.
Bilo je vremena
kad se činilo da živimo u različitim svjetovima.
Na ovom povijesnom putovanju
nadam se da neću donijeti samo zatopljenje,
već sveobuhvatan novi temelj odnosa
utemeljen na suradnji,
razumijevanju
i poštovanju.
Novo doba partnerstva
u kojem obje zemlje
mogu zajedno cvjetati.
Zlatne riječi, Veličanstvo.
Užasno mi je žao, ali pojavili su se problemi sa sprovodom.
O, ne.
Čini se da ne mogu identificirati dva tijela.
Hvala.
Ovo me razočaralo.
Doputovali smo pod uvjetom da moji rođaci napokon budu pokopani,
a sprovoda ne može biti.
Zašto ne?
Jedno ili dva tijela još nisu identificirana.
Vodstvo Ruske pravoslavne crkve traži jamstva
da carevo tijelo nisu zamijenili za ono njegova kuhara.
I to prije natezanja s ruskim vlastima
i raznim frakcijama obitelji Romanov.
Da ne spominjem lokalne vlasti Moskve, Sankt Peterburga
i Jekaterinburga i to gdje treba biti sprovod.
Daj im vremena.
Veliki ruski medvjed čini prve korake
nakon godina zatočeništva i patnje.
Problemi se mogu očekivati.
Nije to samo razočarenje u vezi toga.
Razočarana sam u nas.
Nadala sam se da ćemo više biti zajedno. Jedva sam te vidjela.
Imao sam posla.
Očito.
Istražujući, između ostalog,
groteskne nepravde koje je tvoja rodbina nanijela mojoj.
Nemojmo raspravljati o rođacima.
I podsjećajući se
ne samo na to koliko sam dobio,
nego i na to koliko sam izgubio brakom s tobom.
Na primjer?
Karijeru. Vlastitu autonomiju.
Svoju vjeru.
Sjećaš se, rođen sam…
Ni vojska genealoga ne bi otkrila kako si rođen.
Rođen sam kao pravoslavac.
Jedna od naših brojnih razlika.
Po čemu smo još drukčiji?
Nakon 47 godina braka,
mogli bismo se zapitati po čemu smo još slični.
Imamo različite interese. Različite strasti.
Različite crkve.
Energičniji sam.
-Nemirniji. -Znatiželjniji.
Tvoja želja za mirom, stabilnosti, tišinom,
nepropitivanjem, izazivanjem…
-Provociranjem. -…ispitivanjem,
katkad me zna ostaviti…
Kakvoga?
Usamljenoga.
Da se bar ovo s DNK-om nije dogodilo.
Moje je razočaranje nastalo davno prije toga.
Reci mi.
Kako si riješio to nezadovoljstvo i usamljenost?
Nije vrijeme ni mjesto.
Ne slažem se. Savršeno je vrijeme i mjesto.
Morao sam društvo potražiti drugdje.
Društvo?
Da.
Društvo.
Intelektualno društvo.
-Duhovno društvo. -O, Bože.
Rekao sam da je krivo vrijeme.
Tko je to?
U biti, to je skupina.
Društvo.
Zajednica prijatelja
usredotočena na vožnju kočijama, natjecanja i kućne zabave.
Dobro.
I vjerujem da mi je najbliskija prijateljica Penny.
Romsey?
Žena tvog kumčeta.
Prijateljstvo, Lilibet.
Upola je mlađa od tebe.
Nisi li mogao s tajnicom?
Tipkačicom kratke suknje i predivnih očiju.
Nije takvo druženje. To bi me učinilo još usamljenijim.
Penny je obitelj. Udana žena.
Da, posve usredotočena na brak i dužnost,
nikad te ne bi kompromitirala.
Ali kompromitira me.
Kompromitira me.
Mene.
Kao tvoju srodnu dušu.
A da te zamolim…
da prekineš druženje?
To bi bila pogreška.
Ne želim se nečega odreći kad nisam učinio ništa loše.
No prihvaćam da bi me novine i neki drugi idioti
mogli vidjeti u društvu lijepe mlade žene
i izvesti pogrešne zaključke.
Želim da nešto učiniš.
Što?
Želim da se sprijateljiš s Penny.
Želim da te vide s Penny.
Tražiš da ozakonim tvoje…
Moje prijateljstvo.
Moje druženje. Da.
Možda i nešto naučiš.
Reci, što bih mogla naučiti?
Kako su Romanovi stvarno umrli.
Svi to znamo.
-Pobili su ih boljševici. -Da…
Boljševici su ispalili metke i upotrijebili bajunete,
ali tko ima zakrvavljene ruke?
-Dobro došli. -Zdravo.
-Dobro došli u Windsor, lady Romsey. -Hvala.
-Kraljica je u konjušnici. -Dobro.
-Hoćemo li? -Da.
Uistinu, Veličanstvo, Sanction izgleda sablasno, bojim se.
Možda imamo problem.
-Nije izgubio apetit, zar ne? -Ne, očito nije.
-Samo tako nastavi. -Hoću.
Lady Romsey je stigla, Veličanstvo.
Hvala.
-Emily, zar ne? -Da, Veličanstvo.
-Kako se privikavaš? -Sjajno. Hvala.
-Moraš mnogo raditi? -Naravno.
Hvala lijepa. Svratit ću ponovno sutra.
Vidimo se sutra.
-'Jutro. -Dobro jutro.
-Obilan doručak. -Puno jede.
Veličanstvo.
Da prošećemo?
-Vojvoda od Edinburgha… -Veličanstvo?
… kaže da imaš teoriju o tome tko je kriv
za ubojstvo ruske carske obitelji.
Teorija nije moja, Veličanstvo. Samo sam znatiželjan učenik.
To je tako privlačna kvaliteta.
Znatiželja.
Neki povjesničari tvrde da su vaši djed i baka,
Đuro V. i kraljica Marija,
imali mogućnost spasiti Romanove, ali odlučili su to ne učiniti.
Ne mogu to zamisliti.
Kralj Đuro i car Nikola bili su bratići. Čak su bili i slični.
Moj djed nikad ne bi mogao nauditi svom voljenom Nickyju.
Moguće je da je motivacija došla od drugdje,
kao što sugeriraju i druge knjige.
Koliko si ih pročitala?
Kakvih pet-šest.
Zaboga.
Engleskih. I još pokoju rusku.
To ga je zacijelo impresioniralo.
I čula sam da postoji izvor. Ovdje, u arhivu u Windsoru.
-Zdravo, Ruth. -Dobro jutro.
-Veličanstvo.
Stoga, da,
dnevnik mladoga Eduarda VIII.
u kojemu je opisao doručak s roditeljima 1917.
i pismo premijera Lloyda Georgea.
VELIČANSTVO, VLADA JE ODLUČILA…
U pismu piše da je pristao poslati brod
da bi Romanove prevezao u Englesku,
ali htio je kraljev pristanak.
Da odgovorimo potvrdno?
Da ih spasimo?
Pokaži majci.
Njezina je prosudba bolja od moje.
Što kažeš, ljubavi?
Hoćemo li poslati brod?
Ne.
To bismo mogli zažaliti.
Između dviju žena postojalo je rivalstvo.
Oprostite.
Da.
Između dviju žena vladalo je suparništvo
koje je sezalo u vrijeme kad su bile mlade njemačke princeze,
prije no što su se udale.
Aleksandra je bila ljepša i iz više rangirane obitelji.
No moju pametnu baku Mariju,
kraljica Viktorija je htjela za sina Eduarda VII.
Da.
Ali tek nakon što ga je Aleksandra odbila
i udala se za Nikolaja Romanova.
Otud rivalstvo.
Marija nije htjela da je u Engleskoj zasjeni ljepša Aleksandra.
Lijepa teorija.
Na stranu što je baka bila posvećena braku s kraljem Đurom,
čudim se da nijedna od 13 knjiga koje si, impresivno, pročitala
na raznim jezicima, ne govori o razlogu zbog kojeg kraljica Marija
nije Aleksandru htjela u Engleskoj.
Nije to imalo veze s rivalstvom dviju žena.
Moja je baka bila prezauzeta obranom monarhije
od narodne pobune da bi je opterećivala Aleksandra.
Davanje azila Romanovima sa sobom je nosilo mnogo veću prijetnju.
U Engleskoj je postojalo veliko protivljenje carici
jer se smatralo da je bila na njemačkoj strani dok smo ratovali s njima.
Veličanstvo.
Istina je da je kraljica Marija…
Imamo vijesti iz Rusije.
…bila shrvana kad je čula da su ubijeni.
…car je mrtav.
Ali suveren
ne može pokazati te emocije, pa ih zatomi.
I ta tišina postaje dio vlastitog DNK-a.
Ali pohvalno je što pokazuješ toliko zanimanje i toliko čitaš.
Od smrti moje kćeri
na neki sam se način utopila u knjige.
-I vožnje kočijom. -Da.
Da. To mi silno pomaže.
Društvo je sjajno.
Čula sam.
Nortona to ne zanima?
Ne.
Naši se interesi i životi sve više udaljavaju.
Nikad ga ne bih ostavila.
Ni Broadlands.
Leonorin je grob ondje i moram ga vidjeti svaki dan.
Treba se baviti kućom. I on me treba.
Drago mi je što osjećaš dužnost.
I što si predana braku.
I kući koja je meni osobno toliko važna.
Filip i ja tamo smo bili na medenome mjesecu.
Znam.
Važno je da ljudi shvate koliko su naše obitelji bliske.
Ako vojvodu od Edinburgha vide s lijepom mlađom družicom,
bit će im to poticaj za izvođenje pogrešnih zaključaka.
Bi li sa mnom autom na Božić pošla u crkvu u Sandringhamu?
Da to sasiječemo u korijenu.
Hvala što ste došli.
Sretan Božić.
-Dobro jutro. -Sretan Božić, Veličanstvo.
-Sretan Božić. -'Jutro.
Dobro to znam.
Sretan Božić. Ovo je Timmy.
Možete li ga povesti u Buckinghamsku palaču?
Hvala.
Premijer, Veličanstvo.
-Premijeru. -Veličanstvo.
Drago mi je što mogu reći…
da su ruski znanstvenici identificirali posljednje ostatke cara Nikole,
što znači da se može održati službeni sprovod carske obitelji.
Dobro.
Preko telefona mi je oduševljeni predsjednik Jeljcin
rekao da se nada da se to može zaključiti jednom za svagda
i da će se prijateljstvo i suradnja naših zemalja nastaviti.
Je li bio oduševljen ili pripit?
Dobro pitanje.
Mislim da je Jeljcin iskren u želji za demokracijom.
Čovjek samo želi da vodi s većom…
Trezvenosti?
Autoritetom.
Izvješća iz Rusije govore da je stanje opasno nestabilno.
Briga je da će to ponovno prouzročiti pojavu tvrdokornijeg vodstva
i da se vraćamo na početak.
Osim što radije smatram da je početak s Rusijom
prijateljstvo, a ne neprijateljstvo.
Zaboravlja se da su dvije zemlje, zahvaljujući i obiteljskim vezama,
uspješnije kao saveznice nego neprijatelji.
S te perspektive, revolucija i Hladni rat
samo su kratki ispadi u inače dugom i sretnom braku.
Kad smo kod sretnih brakova, čestitam.
Godišnjica braka za vikend.
Da.
Četrdeset sedam godina.
I još nije gotovo.
Vi i gđa Major?
Ove godine će biti 24 godine.
Sigurno svi radimo nešto kako treba.
Što mislite da je to?
Jedna od najupečatljivijih priča o dugom i uspješnom braku
ona je supruge Dostojevskog, Ane.
Ona i Fjodor, rekla je, bili su različitih karaktera.
Različite naravi.
Potpuno suprotstavljenih stavova,
no nikad nisu pokušavali promijeniti jedno drugo.
Ni ulaziti u dušu onoga drugoga.
To je, vjerovala je, omogućilo njoj i njezinom mužu skladan život.
A da nisu imali ništa zajedničko?
Čini se da je to ključ sretnoga braka.
Čekaj. Gdje je?
Gdje je?
Ne, nisi nimalo zainteresiran.
Ostavi to. Dobar pas.
Kamo je nestao? Jesi li spreman?
Dođi.
Evo. Gdje je to? Idemo gore.
Psi! Dođite.
Jeste li spremni?
Tako.
Sjajno.
Evo još jednog.
Tko želi poslasticu?
Dođite.
Dobro. Dođite.
Gdje je? Jeste li spremni? Gdje?
Gdje je?
Gdje je? Dobar pas.
Prijevod titlova: Kristijan Nikolić